label_title: Операција Ахзе
label_desc: Операција Ахзе (), (алтернативни назив је операција Аларих () је кодни назив за немачки план поседања италијанске војне зоне, те разоружавања и неутралисања италијанске армије у случају њене капитулације или преласка на страну Савезника. Пошто су Немци током лета 1943. постали свесни наступања ових догађаја, унапред су предузели организационе мере и концентрацију трупа. Под разним изговорима, јачање немачког војног присуства у италијанској војној зони почело још пре објављивања капитулације, а након њеног објављивања 8. септембра 1943. Немци су наступили енергично и безобзирно, свим расположивим снагама. Италијанска армија није пружила отпор, осим у неколико излолованих и краткотрајних случајева. Према немачким подацима, разоружано је укупно 1.006.370 италијанских војника, од чега: